সব ঠিক মতোই চলছিল, কেবল আমার সাইকেলটাই শেষকালে বিগড়ে গেল। একটা প্যাডেল কাজ করছে না। দেশেও আমার সাইকেলের এই একই সমস্যা। তবে প্রতিটি প্রতিরোধের ক্লান্তি আমাকে সাফল্য পেতে সাহায্য করেছে অতীতে। তাই সাইকেল সারাতে কষ্ট হলেও মনের মাঝে বল পেলাম। কিন্তু সেই সঙ্গে ভাবছিলাম, এতটা পথ পাড়ি দিতে পারবো তো? পকেটের অবস্থা এতটাই করুণ যে রওনা দেয়ার আগে মেইল করেছিলাম আমার কিছু বন্ধুর আছে। এবারের এই যাত্রাপথ বেশ অনেকটা বন্ধুর ছিল আমার জন্য। জাহাজে চড়ার আগেও জানতাম না যাত্রা শুরু করার পর আমার কী হবে। আমার কাছে পুরো ১০০ টাকাও নেই, তা নিয়েই আমাকে প্রায় ৪৫০ কিলোমিটার পথ পাড়ি দিতে হবে! কোথায় থাকব, কী খাব, কিছুই জানি না। আমি সর্বান্তঃকরণে অপেক্ষা করতে লাগলাম একটা মেইলের জন্য। যদি কিছু টাকার অনুদান মেলে! হাহ্! অপেক্ষা।